L’Equip de Govern i els sindicats arriben a un preacord sobre el sistema de carrera professional
28 de gener 2019

![Imagen 1](/media/2akfxtna/50_maq_sergio-moreno-firma.jpg)

L’Equip de Govern de l’Ajuntament de Sagunt i la representació sindical han arribat a un preacord en la Taula General de Negociació sobre el sistema de carrera professional. Este preacord va ser ratificat per unanimitat per l’Assemblea General del Comité de Treballadors el passat 23 de gener.

  

El regidor delegat de Personal i Règim Interior, Sergio Moreno, ha afirmat que “**després de quatre mesos i diverses taules de negociació molt intenses, i amb la col·laboració de la resta de partits de l’Equip de Govern, ha sigut possible arribar a un preacord sobre la carrera professional, el qual premia el rendiment, l’eficàcia i l’interés dels empleats públics. Amb este acord desenvolupem un dret reconegut en l’Estatut Bàsic dels Empleats Públics**”. Així mateix, Sergio Moreno ha assenyalat que “**es positiu que l’Ajuntament de Sagunt siga dels primers de la província que compte amb un sistema de carrera professional que incentive a tot el personal**”.

  

L’Estatut Bàsic de l’Empleat Públic, recull que cada administració en la seua capacitat d’autoorganització podrà desenvolupar un sistema de carrera professional, amb sistemes d’avaluació del rendiment dels seus empleats, mitjançant l’aplicació de criteris i tècniques que garantixen l’objectivitat i imparcialitat de l’avaluació, vinculant expressament als resultats la promoció professional.

Este acord de la carrera professional valora aspectes com: l’experiència, la formació, compliment dels objectius fixats pels departaments, formar part dels grups de treball per a la millora dels servicis públics, desenvolupament de les tasques assignades, entre d’altres. La carrera professional està composta de quatre graus, més el d’accés que no porta retribucions econòmiques. Per a la progressió de cada grau és necessari haver estat un mínim de cinc anys en el grau anterior i de sis per als graus 3 i 4, a més d’haver superat una puntuació mínima segons els criteris anteriorment esmentats.

  

La part econòmica d’este sistema s’implantarà de manera progressiva en els pròxims cinc anys, en la qual en l’exercici 2019 ja compta amb una partida pressupostària.

​![](/media/o5clujeh/50_c_mesa-de-negociacion.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/l-equip-de-govern-i-els-sindicats-arriben-a-un-preacord-sobre-el-sistema-de-carrera-professional/ "Facebook")
*   [](http://twitter.com/share?url=https://aytosagunto.es/va/actualitat/l-equip-de-govern-i-els-sindicats-arriben-a-un-preacord-sobre-el-sistema-de-carrera-professional/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-equip-de-govern-i-els-sindicats-arriben-a-un-preacord-sobre-el-sistema-de-carrera-professional/ "Linked In")
*   [](mailto:?body=https://aytosagunto.es/va/actualitat/l-equip-de-govern-i-els-sindicats-arriben-a-un-preacord-sobre-el-sistema-de-carrera-professional/)